ΓΡΑΠΤΗ ΕΡΩΤΗΣΗ E-3855/00

υποβολή: Daniel Varela Suanzes-Carpegna (PPE-DE) προς το Συμβούλιο

(20 Δεκεμβρίου 2000)

Θέμα: Διεύρυνση και περιφερειακή πολιτική: οικονομική, κοινωνική και εδαφική συνοχή των θαλάσσιων περιφερειακών περιοχών της ΕΕ

Μετά από δύο έτη διαπραγματεύσεων με τιςποψήφιες προς ένταξη χώρες της Ομάδας του Λουξεμβούργου (Πολωνία, Ουγγαρία, Τσεχική Δημοκρατία, Σλοβενία, Εσθονία και Κύπρο), τον περασμένο Απρίλιο άρχισαν οι συζητήσεις σχετικά με την εφαρμογή του κεκτημένου των Διαρθρωτικών Ταμείων (κεφάλαιο 21 των διαπραγματεύσεων) με τις έξι χώρες που αποτελούν την εν λόγω ομάδα. Στο πλαίσιο αυτό το ΕΚ ενέκρινε τον

περασμένο Οκτώβριο ψήφισμα (R5-0417/2000(1) της 4.10.00) σχετικά με την διεύρυνση της ΕΕ που περιλαμβάνει τα αιτήματα του ΕΚ όσον αφορά τη διαδικασία ενσωμάτωσης και τις σχετικές διαπραγματεύσεις. Στο σημείο 102 του εν λόγω ψηφίσματος σχετικά με τη διεύρυνση της ΕΕ το ΕΚ υπενθυμίζει ότι στην Ευρωπαϊκή Ένωση τίθεται η πρόκληση να απαντήσει με τον κατάλληλο τρόπο σε μια διεύρυνση η οποία θα προσθέσει ένα σημαντικό αριθμό μειονεκτουσών περιφερειών" επισημαίνει τον κίνδυνο της άμεσης ανάπτυξης στις διάφορες περιφέρειες τωνποψήφιων χωρών, αφενός λόγω των ιδίων των εσωτερικών πολιτικών ορισμένωνποψηφίων χωρών και αφετέρου λόγω των επιπτώσεων της αγοράς και των επενδύσεων από τα κράτη μέλη και ζητεί κατά συνέπεια από την Επιτροπή να αναθεωρήσει τα κριτήρια διαρθρωτικής ενίσχυσης με στόχο να διασφαλίσει την κατάλληλη ενίσχυση των μειονεκτουσών περιφερειών τόσο στιςποψήφιες χώρες όσο και σταφιστάμενα κράτη μέλη" ζητεί από την Ευρωπαϊκή Ένωση τη διατήρηση τωνφιστάμενων κριτηρίων συνοχής που ισχύουν για τους 15 ανεξαρτήτως των στατιστικών αλλαγών που θα επιφέρει η διεύρυνση όσον αφορά το μέσο εισόδημα στην ΕΕ" mldr

Μπορεί να αναφέρει το Συμβούλιο σε ποιο βαθμό έχει λάβειπόψη αυτό το αίτημα του ΕΚ στις διαδικασίες ένταξης και στις διαπραγματεύσεις του με την Ομάδα του Λουξεμβούργου κυρίως στο πλαίσιο του κεφαλαίου 21; Στο πλαίσιο αυτό μπορεί να αναφέρει η Επιτροπή την επιρροή που θα ασκήσει η διεύρυνση στην οικονομική, κοινωνική και εδαφική συνοχή των θαλάσσιων περιφερειακών περιοχών του στόχου αριθ. 1 της σημερινής ΕΕ των 15;

Ποιες θεωρούνται οι κατάλληλες και απαραίτητες στρατηγικές, μέσα και μηχανισμοί για να συνεχισθεί η επίτευξη της οικονομικής, κοινωνικής και εδαφικής συνοχής των θαλάσσιων περιφερειακών περιοχών του στόχου 1 μετά την ένταξη των χωρών που έχουν περισσότερο μειονεκτούσες περιφέρειες από αυτές που περιλαμβάνει σήμερα ο στόχος 1 και θα συντείνουν στη σημαντική αύξηση του περιφερειακού χαρακτήρα των πρώτων, λαμβάνοντας επίσηςπόψη ότι θα διαγραφούν από τον στόχο 1, έστω και μόνο σε επίπεδο στατιστικών και όχι στην πραγματικότητα, οι περιοχές εκείνες που περιλαμβάνονται τώρα στην κατηγορία αυτή;

(1) Κείμενα που εγκρίθηκαν στις 4.10.2000, σελ. 1.

Κοινή απάντηση στις γραπτές ερωτήσεις E-3855/00 και Ε-3857/00

(8 Μαρτίου 2001)

Όσον αφορά τις ενταξιακές διαπραγματεύσεις που διεξάγονται με την Κύπρο, την Ουγγαρία, την Πολωνία, την Εσθονία, την Τσεχική Δημοκρατία και την Σλοβενία για την περιφερειακή πολιτική, δεν κατέστη ακόμα δυνατό για την Ένωση να λάβει θέση ως προς ορισμένα ουσιαστικά ζητήματα, κυρίως όσον αφορά τα Διαρθρωτικά Ταμεία και το Ταμείο Συνοχής. Αυτό οφείλεται στο γεγονός ότι δεν είναι διαθέσιμες οι απαραίτητες πληροφορίες, συγκεκριμένα με τη μορφή κοινοτικών στοιχείων, βάσει των οποίων λαμβάνονται αποφάσεις για ζητήματα όπως το κατά πόσον κάθεποψήφιος είναι επιλέξιμος για να λάβει βοήθεια από τα εν λόγω Ταμεία. Ως εκ τούτου, τα θέματα αυτά θα πρέπει να εξεταστούν σε μεταγενέστερο στάδιο των διαπραγματεύσεων. Βάσει των ανωτέρω, ο οδικός χάρτης για τις ενταξιακές διαπραγματεύσεις τον οποίον πρότεινε η Επιτροπή και ενέκρινε το Συμβούλιο στα συμπεράσματά του της 4ης Δεκεμβρίου 2000, προβλέπει ότι η Ένωση θα καθορίσει κατά το πρώτο εξάμηνο του 2002, εφόσον χρειάζεται, κοινές θέσεις της ΕΕ για την περιφερειακή πολιτική μεταξύ άλλων και για εκκρεμή ουσιαστικά ζητήματα, με στόχο το προσωρινό κλείσιμο αυτού του κεφαλαίου μετά την πλήρωση των αναγκαίων προϋποθέσεων.

Όσον αφορά τη Μάλτα, τη Ρουμανία, τη Σλοβακία, τη Λετονία, τη Λιθουανία και τη Βουλγαρία με τις οποίες δεν έχει αρχίσει ακόμη η διαπραγμάτευση του κεφαλαίου Περιφερειακή Πολιτική, πρέπει ναπενθυμιστεί ότι το Ευρωπαϊκό Συμβούλιο της Φέιρα εκτίμησε ότι θα είναι μάλλον δυνατόν να αρχίσουν διαπραγματεύσεις σε όλους τους τομείς του κεκτημένου με τις πιο προηγμένες από αυτές τιςποψήφιες χώρες όσο το δυνατόν πιο σύντομα εντός του 2001. Κατά συνέπεια, η σουηδική Προεδρία προτίθεται να ανοίξει το κεφάλαιο Περιφερειακή Πολιτική με τη Μάλτα, τη Σλοβακία, τη Λετονία και τη Λιθουανία.

Όπως ισχύει για όλα ταπό διαπραγμάτευση κεφάλαια του κεκτημένου, οι ενταξιακές διαπραγματεύσεις διεξάγονται με βάση το ισχύον κεκτημένο. Νέο κεκτημένο που τυχόν θαιοθετηθεί πριν από την ολοκλήρωση των διαπραγματεύσεων, θα ληφθεί δεόντωςπόψη. Ως εκ τούτου, το Συμβούλιο επί του παρόντος δεν μπορεί να λάβει θέση ως προς τα άλλα συγκεκριμένα ερωτήματα που έθεσε ο αξιότιμος βουλευτής. Ωστόσο, πρέπει να σημειωθεί ότι το Συμβούλιο έχει σαφώς επίγνωση των προβλημάτων κοινωνικής και οικονομικής συνοχής που θέτει η επέκταση των διαρθρωτικών πολιτικών της ΕΕ σε νέα κράτη μέλη, όπως έχει επισημάνει το Ευρωπαϊκό Κοινοβούλιο.